*„Kiskőrös Város településfejlesztéséért”:* **Varga Ferenc**

Varga Ferenc Kiskunhalason született 1963. június 12-én Almási Mária háztartásbeli és Varga Ferenc vasutas gyermekeként, testvérével, Varga Máriával egyszerű neveltetésben részesültek.

Gépészeti technikumba járt, bizonyítványát az Egyesült Államokban szerezte.

Először autószereléssel, majd később autókereskedéssel is foglalkozott.

Az ingatlanfejlesztést, -beruházást, generál kivitelezést 2008-ban kezdte el először Budapesten, majd Kecskeméten és Kiskőrösön párhuzamosan, jelenleg Kiskőrösön folytatja tevékenységeit.

Két gyermeke van, egyik lánya a Corvinus egyetemen végzett nemzetközi igazgatás szakon, jelenleg mester diplomáját végzi a Nemzeti Közszolgálati Egyetemen, emellett dolgozik is. Másik lánya az International Business School-ban végzi tanulmányait Budapesten.

Varga Ferencnek munkája mellett kevés ideje jut a szórakozásra, ilyenkor ideje nagy részét szívesen tölti olvasással, motorozással, vagy utazással.

Varga Ferenc nagy szerepet játszik Kiskőrös város fejlesztésében, leginkább az új otthonok megteremtésében.

Első ütemben egy kilenc-, majd egy nyolclakásos társasházat épített a Kőrisfa utcában, ezt követően kettő-kettő darab ikerházat hozott létre a Vadvirág utcában és a József Attila utcában. Egy 18 lakásos társasház kivitelezését kezdte meg a Liget utca 44. szám alatt, ami Liget Resort névre  hallgat, majd a víztorony mellett, szintén a Liget utcában egy 12 lakásos társasház kivitelezését fogja megkezdeni április hónapban.

Szakmai munkájában precíz, kitartó ember, mindig tettre kész, sikeres vállalkozó.